**Gulbenes novada pirmsskolas izglītības iestādes “Ābolīši”**

 **pašnovērtējuma ziņojums**

|  |  |
| --- | --- |
|  Gulbenes novada Beļavā, 2021. gada decembrī |   |
| (vieta, datums) |   |

Publiskojamā daļa

SASKAŅOTS

|  |  |  |
| --- | --- | --- |
|   |   |  Gulbenes novada Izglītības pārvaldes vadītāja p.i. |
| (dokumenta saskaņotāja pilns amata nosaukums) |
|   |   | Dace Kablukova |
| (paraksts) |   | (vārds, uzvārds) |
|   |   |   |
| (datums) |   |   |

1. **Izglītības iestādes vispārīgs raksturojums**
	1. Izglītojamo skaits un īstenotās izglītības programmas 2020./2021.māc.g.

|  |  |  |  |  |  |
| --- | --- | --- | --- | --- | --- |
| Izglītības programmas nosaukums  | Izglītībasprogrammas kods | Īstenošanas vietas adrese (ja atšķiras no juridiskās adreses) | Licence | Izglītojamo skaits, uzsākot programmas apguvi vai uzsākot 2020./2021.māc.g.  | Izglītojamo skaits, noslēdzot programmas apguvi vai noslēdzot 2020./2021.māc.g. |
| Nr. | Licencēšanasdatums |
| Gulbenes novada PII ”Ābolīši” | 01011111 | Skolas iela 5, Galgauska | ID nr.V-1907 | 30.09.2019 | 72 | 84 |
|  |  | “Brīnumi”, Litenes pagasts |  |  |  |  |
|  |  | “Vecstāmeriena”, Stāmerienas pagasts |  |  |  |  |
|  |  |  |  |  |  |  |

* 1. Pedagogu un atbalsta personāla nodrošinājums

|  |  |  |  |
| --- | --- | --- | --- |
| NPK | Informācija | Skaits | Komentāri (nodrošinājums un ar to saistītie izaicinājumi, pedagogu mainība u.c.) |
|  | Pedagogu skaits izglītības iestādē, noslēdzot 2020./2021.māc.g. (31.08.2021.) | 15 | Bērna kopšanas atvaļinājumi |
|  | Ilgstošās vakances izglītības iestādē (vairāk kā 1 mēnesi) 2020./2021.māc.g. | 0 |  |
|  | Izglītības iestādē pieejamais atbalsta personāls izglītības iestādē, noslēdzot 2020./2021.māc.g. | 2 | Logopēde, metodiķe |

* 1. Informācija, kura atklāj izglītības iestādes darba prioritātes un plānotos sasniedzamos rezultātus 2021./2022. māc. g. (kvalitatīvi un kvantitatīvi, izglītības iestādei un izglītības iestādes vadītājam):
		1. Prioritāte – mācību vide:

Kvalitatīvais SR: Mācīšanās tiek organizēta, balstoties uz mācību centriem un ir vērsta uz saskaņotu pedagoģisko darbību. Skolotāji ir apguvuši kompetencēs balstītu rotaļnodarbību vadīšanu un iekļaujošās izglītības kontekstā strādā ar bērniem kreiļiem.

Kvantitatīvais SR: 70% audzēkņu nedēļas laikā darbojas visos mācību centros. Visi skolotāji ir apguvuši kompetencēs balstītu rotaļnodarbību vadīšanu. Ir izstrādāts mācību plāns darbam ar bērniem kreiļiem.

Aktivitātes:

* Skolotājiem un bērniem ieviest “runājošās sienas” tur, kur to vēl nav, lai veiktu temata plānojumu un darbības nedēļai.
* Papildināt mācību centrus ar jauniem didaktiskajiem materiāliem un mācību uzdevumiem.
* Izstrādāt rīcības soļus bērnu kreiļu pilnvērtīgai iekļaušanai mācību procesā.
	+ 1. Prioritāte – informācijas apmaiņa starp visām mērķauditorijām:

Kvalitatīvais SR: Nododamā informācija ir vienlīdz korekta un saprotama visām mērķauditorijām.

Kvantitatīvais SR: 99% vecāku un darbinieku ir pievienoti WhatsApp iestādes grupām ātrai informācijas apmaiņai. 100% pedagogu un 60% vecāku regulāri iepazīstās ar informāciju E-klasē.

**Vadītājas uzdevumi 2021./2022.:**

Apgūt digitālās prasmes darba kvalitātes uzlabošanai.

Kvalitatīvais SR: Ir apmeklēti kursi IT prasmju pilnveidei. Iegūtās prasmes ļauj organizēt attālinātās sapulces visām mērķauditorijām, pareizi noformēt dokumentus, veidot prezentācijas u.c.

Kvantitatīvais SR: 100% sapulču organizētas attālināti.

Apzināti veidota emocionāli pozitīva un uz attīstību vērsta vide.

Kvalitatīvais SR: Ir veikta vecāku un darbinieku aptauja par āra vides pilnveidošanas iespējām. Tiek organizēti saliedēšanas pasākumi darbiniekiem, vecākiem un audzēkņiem.

Kvantitatīvais SR: 70% darbinieku, izspēlējot “Manas komandas lomas”, noskaidroja savus līderības resursus. Visi audzēkņi un darbinieki ir iesaistīti saliedēšanas pasākumā “Mūzikls par Ābolīti”.

1. **Izglītības iestādes darbības pamatmērķi**
	1. Izglītības iestādes misija – pilnveidojot pirmsskolas izglītības modeli, veidot un realizēt kompetencēs balstītu, jēgpilnu mācību procesu, veicinot bērnu individuālu mācīšanos, bērnu kā pētnieku un darītāju veidošanos.
	2. Izglītības iestādes vīzija par izglītojamo – vispusīgi attīstīts bērns, kuram ir izpratne par estētiskās vides veidošanu, resursu saudzēšanu, spēja iegūtās kompetences izmantot praktiski.
	3. Izglītības iestādes vērtības cilvēkcentrētā veidā – cieņpilna, atbildīga, uz sadarbību vērsta iestāde, kuras darbības pamats ir bērna attīstība un labbūtība.
	4. 2020./2021. mācību gada darba prioritātes (mērķi/uzdevumi)
		1. Katrā grupā izveidot valodas, matemātikas, dabas, kultūras izpratnes un pašizpausmes mākslas mācību centrus.
		2. Ierīkot iestādes teritorijās lauku dzīvei raksturīgos elementus.
		3. Sadarboties ar izglītojamo ģimenēm, nodrošinot kvalitatīvu un pēctecīgu mācīšanos.
	5. Sasniegtie rezultāti:
		1. Notika grupu telpu vides labiekārtošana – rosinoša, uz mācīšanos vērsta vide, telpas pārkārtošana pa centriem. Valodas, matemātikas un dabas centri tika regulāri papildināti ar metodiskajiem materiāliem.
		2. Iestādes teritorijās ierīkoti lauku dzīvei raksturīgie elementi – sakņu dārzs, mobilais garšaugu dārzs, puķu dārzi un kukaiņu māja – bērnu pašvadītas pētnieciskas darbošanās un prasmju attīstīšanai.
		3. Izveidota “Mazo pētnieku” istaba.
	6. Vadītājas mērķi 2020./2021.:
2. Iestādes darbinieku amata aprakstu un likmju pārskatīšana, uzdevumu deleģēšana.
3. Darbinieku profesionālās pilnveides veicināšana.
4. Iestādes attīstības plāna SVID analīze un darbinieku iesaiste attīstības plānā norādīto mērķu sasniegšanā.
5. **Kritēriju izvērtējums**
	1. Kritērija “Administratīvā efektivitāte” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Iesaistītas visas mērķgrupas, tiek izmantotas dažādas kvalitātes vērtēšanas metodes – vērojumi, aptaujas, sarunas. | Izstrādāt kritērijus informācijas apkopošanai, kas noderēs nākošā gada pašvērtēšanas ziņojuma rakstīšanā.Izstrādāt aptauju vecākiem par iestādes vides un darba kvalitāti un efektivitāti. |
| Pienākumu deleģēšana. Stabils personāls, kas strādā uz kopīga mērķa sasniegšanu. | Izspēlējot “Manas komandas lomas”, noskaidrot katra darbinieka līderības resursus.  |
| Profesionāla vadības komanda. Pedagogu darba pašnovērtējums. | Aicināt pedagogus uz individuālām pārrunām pēc pašnovērtējuma iesniegšanas, lai precizētu uzstādītos mērķus un vienotos par veicamajiem uzdevumiem. |
| Ir zināšanas par finanšu resursu efektīvu izmantošanu, plānojot budžetu un realizējot piešķirto līdzekļu izmantošanu. Ir pieredze sponsoru piesaistē, organizējot pasākumu “Ābolīšu ballīte”. | Gūt zināšanas finanšu resursu piesaistei: konsultējoties ar projektu vadītājiem, veikšu laicīgu tirgus izpēti pirms budžeta sastādīšanas. |

* 1. Kritērija “Vadības profesionālā darbība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Spējam atrast informāciju, kas nepieciešama iestādes darba vajadzībām. Izstrādātie dokumenti ir pārdomāti un pielāgoti konkrēti mūsu iestādes vajadzībām. Zinām pedagogiem nepieciešamās izglītības un kvalifikācijas prasības. Spējam atjaunot un izmantot iekšējos normatīvos aktus un resursus. | Regulāri papildināt informāciju VIIS sistēmā. Sekot līdzi jaunākajai IKVD, IZM informācijai. Konsultēties ar novada speciālistiem par aktuālajām prasībām dokumentu sastādīšanā, noformulēšanā. |
| Regulāra komunikācija ar vadības komandu, kurā ir darbinieki ar izteiktām līdera, menedžera un administratora funkcijām. Spējam uzņemties atbildību krīzes situācijās, pieņemt lēmumus. | Lai iegūtu vispusīgāku informāciju par iestādi un tās darbu, izstrādāt anketas vecākiem un darbiniekiem. |
| Spējam krīzes situācijā nodrošināt efektīvu komunikāciju E-klasē, e-pastā, WhatsApp grupās. Komunikācija ar darbiniekiem, vecākiem, kontrolējošajām iestādēm un dibinātāju ir pārdomāta, jēgpilna un loģiska. Laba iekšējā komunikācija – visi darbinieki un vecāki ir vienā laikā laicīgi informēti par aktualitātēm iestādē. | Strādāt pie kvalitatīvas atgriezeniskās saites pilnveidošanas. Trenējoties pilnveidot runu, lai tā būtu viegli uztverama jebkurai auditorijai. |
| Godīga attieksme pret darbiniekiem. Vienota nostāja iekšējā un ārējā komunikācijā. Cieņpilna komunikācija ar jebkuru darbinieku, vecāku, sadarbības partneri.  | Kopsapulcēs un tikšanos laikā izvirzīt uzdevumus un mērķus, iesaistot visas mērķgrupas. Runāt ar darbiniekiem par ētiskumu – vienotu nostāju konkrētā jautājumā. |
| Ir izpratne par aktuālo izglītībā, tiek ņemti vērā normatīvie dokumenti.  | Skolotāju labās prakses popularizēšana, pieredzes tālāknodošana. Pilnveidot zināšanas par nozares politikas jautājumiem. |
|  Kopīgi veidots tematiskais mācību plāns. Tiek veikta pedagogu darba pašnovērtēšana. Skolotāji pēc kursiem dalās ar vērtīgāko tajos iegūto informāciju, atziņām. Mācību procesam tiek laicīgi sagādāti kvalitatīvi mācību līdzekļi. | Sadarbībā ar metodiķi izstrādāt izglītojamo mācību sasniegumu vērtēšanas kārtību. Papildināt zināšanas aktuālajos jautājumos par jaunumiem pedagoģijā un pārvaldībā. |

* 1. Kritērija “Atbalsts un sadarbība” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Ir laba sadarbība ar iestādes dibinātāju.  | Kopā ar dibinātāju un iestādes padomi iesaistīties infrastruktūras – bērnu laukumu atjaunošana – plānošanā.  |
| Regulāri aktīva dalība pagastu pārvalžu sanāksmēs, izsakot savu redzējumu, iesakot idejas, kā uzlabot iestādes darbību. Tiek piedāvāta iestādes darbinieku un audzēkņu līdzdalība vietējo kopienu pasākumos.Vecāku informēšana par aktuālo E-klasē. Sapulču organizēšana. | Nodrošināt audzēkņu un vietējo pagastu rokdarbnieču sadarbību Litenē, Stāmerienā un Galgauskā, kopīgi darbojoties un iepazīstinot bērnus ar savām prasmēm.  |
| Tiek regulāri organizētas informatīvas sapulces, ziņojumi e-pastos un E-klasē, kuros darbinieki tiek iepazīstināti ar pārmaiņām. Notiek individuālās konsultācijas. Par inovāciju ieviešanu darba procesā darbinieki tiek motivēti ar ceļojošu balvu. Vecāki iesaistās iestādes aktivitātēs, pasākumos. | Rosināt darbiniekus un vecākus izteikt savu viedokli par pārmaiņām. Palīdzēt izprast inovāciju nepieciešamību un nozīmi iestādes attīstībā. |
| Pieredzes apmaiņa starp darbiniekiem pēc kursu apmeklējuma.Plaši metodiskie atbalsta līdzekļi Litenes pirmsskolas grupu radošajā istabā. Darbiniekiem regulāri tiek piedāvāti kursi un semināri. | Papildināt metodiskos materiālus citās programmas īstenošanas vietās. Savstarpēji vērot rotaļnodarbības, kopīgi izvērtēt. Organizēt pieredzes apmaiņas braucienus uz citām izglītības iestādēm novadā un ārpus tā. Izveidot efektīvu metodiskā darba sistēmu.  |
| Ir izstrādāti un apstiprināti vadītājas un metodiķes pieņemšanas laiki katrā programmas īstenošanas vietā. Katru mēnesi E-klasē tiek nosūtīts izstrādāts aktivitāšu plāns, kurā vecāki var iepazīties ar iestādes darba norisēm. Vecāki regulāri E- klasē tiek iepazīstināti ar nākošās nedēļas ēdienkarti. | Organizēt kopīgas talkas teritorijas labiekārtošanai. Uzrunāt vecākus piedalīties rotaļnodarbībās. Aicināt vecākus kopā ar bērniem piedalīties radošajās darbnīcās, dabas projektos, konkursos. |
| Audzēkņu vecāki paši deleģē pārstāvjus iestādes padomei. Iestādes padome lemj par mācību līdzekļu iegādi. | Visas mērķauditorijas vairāk iesaistīt iestādes padomes izvirzīto priekšlikumu realizēšanā.  |

* 1. Kritērija “Pedagogu profesionālā kapacitāte” stiprās puses un turpmākas attīstības vajadzības

|  |  |
| --- | --- |
| Stiprās puses | Turpmākās attīstības vajadzības |
| Visi iestādē strādājošie pedagogi ir ar atbilstošu izglītību. Pēc kursu apmeklēšanas informācija savlaicīgi tiek ievadīta VIIS. Vakanču nav. | Pirms pedagogu tarifikācijas precizēt datus, pārbaudīt informāciju. Apzināt studentus – topošos mūzikas pedagogus, lai nodrošinātu visās programmas īstenošanas vietās vienu pedagogu mūzikas rotaļnodarbībām. |
| Pedagogi laicīgi veic tiesību aktos noteikto nepieciešamo profesionālās kompetences pilnveidi. | Pārskatīt kursu nepieciešamību turpmākajam periodam. Izvērtēt piedāvāto kursu lietderīgumu. |
| Pedagogiem tiek nodrošināta optimāla noslodze. Metodiķa atbalsts un kontrole. |  Izstrādāt kritērijus profesionālai skolotāju izvērtēšanai. |
| Reizi gadā pedagogi veic pašnovērtēšanu. | Izvērtēt pedagogu pašnovērtēšanas efektivitāti, lietderību. Pārrunāt, cik un kā tas palīdz darbā. |

1. **Informācija par lielākajiem īstenotajiem projektiem 2020./2021. māc.g.**
	1. to īsa anotācija un rezultāti

|  |
| --- |
| 2020./2021.māc.g. ieguldīti līdzekļi izglītības iestādes pedagogu profesionālās kompetences pilnveidē“Zaļā josta ” LitenēVeicināt bērnu domāt par dabas saudzēšanu, koku saglabāšanu. Bērni un viņu ģimenes aktīvi piedalījās bateriju un makulatūras vākšanā, nodošanā. Mācījās būt atbildīgi par vides tīrību un papīra ekonomiju. Rezultātā audzēkņi pēc šī projekta šķiro iestādē atkritumus. “Kukaiņu māja” GalgauskāOrganizēja zīmējumu konkursu “Kukaiņu sapņu māja”. Pētīja informāciju par kukaiņiem, to dzīvi. Dabas zinātņu jomā seko kukaiņu dzīvei dažādās dienas daļās, gadalaikos, pēta kukaiņu daudzveidību. Rezultātā bērni atspoguļo kukaiņus radošajos darbos – zīmē, veido, modelē, fotografē. “Mobilais puķu dārzs” Beļavā, Stāmerienā Izstrādāja skici, kā varētu izskatīties dārzs, kuru var pārvietot. Meklēja un apkopoja informāciju par augiem, kas būtu piemēroti audzēšanai kastēs. Bērni paši sēja, laistīja, piķēja un izstādīja stādus kastēs. Rezultātā tika iegūtas dzīves prasmes un pieredze.  |